Na pebez kentel a roas deomp ar Werchez en dervez-se.  A dra-sur an holl gristenien a die karout an Aotrou Doue, labourat evitañ hag e bedi.  Bezez eus koulskoude eneou hag a zo galvet de servija en eun doare strisoch eget ar re-all.  Ar re-mañ a rank dilezel meur a levenez ha meur a garantez den em rei  holl da labourat evit gloar Doue ha silvidigez an eneou.  Beza galvet evelse a zo eun enor eus ar re gaera hag eun eurvad eus ar re choueka.  Eun enor eo, rak galvet int da gendelcher war an douar, dre ar bedenn hag ar binijenn, labour Jezuz e-unan, dasprena ar bed.  20  Eun eurvad eo ivez, rak dar re o devezo kuitaet o zud pe o madou dre garantez evitañ, lavaret endeus Hor Salver e rofe kant gwech kement all er bed mañ, hag er bed all ar vuhez a bado da viken.  Klevet hon eus, pe  klevout a raimp marteze eun deiz, eur vouez en hon diabarz hag hor pedo da zilezel pep tra evit an Aotrou Doue.  Na reomp ket skouarn vouzar ouz eur vouez ken karantezus. Goulennomp buan ali eur beleg santel; ha ma lavar ez omp e gwirionez galvet gant Doue, hep marchata, kuitaomp pep tra ha kerzomp war roudou Hor Salver Jezuz-Krist.